NFL-sesongen i 2023

**NFL-sesongen i 2023** var National Football Leagues (NFL) 104. sesong. Seriespillet begynte 7. september 2023 med regjerende mestere fra Super Bowl LVII Kansas City hjemme mot Detroit Lions i NFL Kickoff Game og endte 7. januar 2024.

Sluttspillet begynte 13. januar og endte i Super Bowl LVIII, ligaens tittelkamp, i Allegiant Stadium i Paradise i Nevada den 11. februar. Chiefs vant kampen 25–22 på overtid.

Dette var første gang siden  at alle lagene i en divisjon (her AFC North) endte seriespillet med et positivt resultat. Det var også første gang siden  at et lag vant to Super Bowls på rad, og første gang siden  at Super Bowl gikk til overtid.

## Spillerbevegelser
Ligaåret og overgangsperioden for 2023-sesongen begynte 15. mars. Den 13. mars kunne lag forlenge spilleres kontrakter dersom dette var en mulighet, samt legge inn Minimum Salary Tender for å beholde eksklusiv forhandlingsrett på spillere hvis kontrakter gikk ut i 2022, og som hadde mindre enn tre sesonger av free agent credit. Lag måtte være under lønnstaket ifølge "Top 51"-definisjonen (de 51 best betalte spillerne på laget må han et kombinert lønnstak). Den 15. mars kunne klubber kontakte og begynne forhandlinger med agenter for spillere som skulle bli unrestricted free agents.

### Free agency
Free agency begynte 15. mars 2023. Merkbare spillere som endret lag inkluderer:
*Quarterbacks Jacoby Brissett (Cleveland til Washington), Derek Carr (Las Vegas til New Orleans), Andy Dalton (New Orleans til Carolina), Sam Darnold (Carolina til San Francisco), Jimmy Garoppolo (San Francisco til Las Vegas), Taylor Heinicke (Washington til Atlanta) og Baker Mayfield (Los Angeles Rams til Tampa Bay)
*Running backs Dalvin Cook (Minnesota til New York Jets), Ezekiel Elliott (Dallas til New England), Melvin Gordon (Kansas City til Baltimore), Damien Harris (New England til Buffalo), David Montgomery (Chicago til Detroit), Latavius Murray (Denver til Buffalo), Miles Sanders (Philadelphia til Carolina), Devin Singletary (Buffalo til Houston) og Jamaal Williams (Detroit til New Orleans)
*Wide receivers Nelson Agholor (New England til Baltimore), Odell Beckham Jr. (Los Angeles Rams til Baltimore), D.J. Chark (Detroit til Carolina), DeAndre Hopkins (Arizona til Tennessee), Allen Lazard (Green Bay til New York Jets), Jakobi Meyers (New England til Las Vegas), JuJu Smith-Schuster (Kansas City til New England), Adam Thielen (Minnesota til Carolina) og Robert Woods (Tennessee til Houston)
*Tight ends Mike Gesicki (Miami til New England), Austin Hooper (Tennessee til Las Vegas), Hayden Hurst (Cincinnati til Carolina), Dalton Schultz (Dallas til Houston) og Robert Tonyan (Green Bay til Chicago)
*Offensive linemen Orlando Brown Jr. (Kansas City til Cincinnati), Nate Davis (Tennessee til Chicago), Mike McGlinchey (San Francisco til Denver), Ben Powers (Baltimore til Denver), Donovan Smith (Tampa Bay til Kansas City), Jawaan Taylor (Jacksonville til Kansas City) og Andrew Wylie (Kansas City til Washington)
*Defensive linemen Zach Allen (Arizona til Denver), Calais Campbell (Baltimore til Atlanta), Marcus Davenport (New Orleans til Minnesota), Dre'Mont Jones (Denver til Seattle), Yannick Ngakoue (Indianapolis til Chicago), David Onyemata (New Orleans til Atlanta) og Dalvin Tomlinson (Minnesota til Cleveland)
*Linebackers Frank Clark (Kansas City til Denver), Tremaine Edmunds (Buffalo til Chicago), T.J. Edwards (Philadelphia til Chicago), Leonard Floyd (Los Angeles Rams til Buffalo), Eric Kendricks (Minnesota til Los Angeles Chargers) og Bobby Wagner (Los Angeles Rams til Seattle)
*Defensive backs Adrian Amos (Green Bay til New York Jets), Jessie Bates (Cincinnati til Atlanta), C.J. Gardner-Johnson (Philadelphia til Detroit), Byron Murphy (Arizona til Minnesota), Marcus Peters (Baltimore til Las Vegas), Patrick Peterson (Minnesota til Pittsburgh), Cameron Sutton (Pittsburgh til Detroit), Juan Thornhill (Kansas City til Cleveland) og Jimmie Ward (San Francisco til Houston)
*Kickere Matt Gay (Los Angeles Rams til Indianapolis) og Brandon McManus (Denver til Jacksonville)
*Puntere Jake Bailey (New England til Miami) og Riley Dixon (Los Angeles Rams til Denver)

### Bytter
Følgende byttehandler som inkluderte merkbare spillere ble utført i løpet av 2023-sesongen:
* 15. mars: Los Angeles Rams byttet CB Jalen Ramsey til Miami mot TE Hunter Long og et pick i tredje runde i 2023.
* 15. mars: Indianapolis byttet CB Stephon Gilmore til Dallas mot et pick i femte runde i 2023.
* 15. mars: Las Vegas byttet TE Darren Waller til New York Giants mot et pick i tredje runde i 2023.
* 15. mars: Carolina byttet WR D.J. Moore, picks i første og andre runde i 2023 (#9 og #61), et pick i første runde i 2024 og et pick i andre runde i 2025 til Chicago mot et pick i første runde i 2023 (#1).
* 22. mars: New York Jets byttet WR Elijah Moore og et pick i tredje runde i 2023 til Cleveland mot et pick i andre runde i 2023.
* 19. april: Los Angeles Rams byttet WR Allen Robinson og et pick i syvende runde i 2023 til Pittsburgh mot et pick i syvende runde i 2023.
* 24. april: Green Bay byttet QB Aaron Rodgers og picks i første og femte runde i 2023 til New York Jets mot picks i første, andre og sjette runde i 2023 samt et betinget pick i andre runde i 2024.
* 29. april: Detroit byttet RB D'Andre Swift og et pick i syvende runde i 2023 til Philadelphia mot et pick i syvende runde i 2023 og et pick i fjerde runde i 2025.
* 16. mai: Minnesota byttet DE Za'Darius Smith og picks i sjette og syvende runde i 2025 til Cleveland mot picks i femte runde i 2024 og 2025.
* 25. august: San Francisco byttet QB Trey Lance til Dallas mot et pick i fjerde runde i 2024.
* 27. august: Cleveland byttet OT Tyrone Wheatley Jr. til New England mot RB Pierre Strong Jr.
* 27. august: Pittsburgh byttet G Kevin Dotson og picks i femte runde i 2024 og sjette runde i 2025 til Los Angeles Rams mot picks i fjerde runde i 2024 og femte runde i 2025.
* 29. august: New Orleans byttet K Wil Lutz til Denver mot et pick i syvende runde i 2024.
* 29. august: New England byttet K Nick Folk til Tennessee mot et pick i syvende runde i 2025.
* 29. august: Miami byttet CB Noah Igbinoghene til Dallas mot CB Kelvin Joseph.
* 4. oktober: Los Angeles Chargers byttet CB J.C. Jackson og et pick i syvende runde i 2025 til New England mot et pick i sjette runde i 2025.
* 18. oktober: New York Jets byttet WR Mecole Hardman og et pick i syvende runde i 2025 til Kansas City mot et pick i sjette runde i 2025.
* 23. oktober: Tennessee byttet S Kevin Byard til Philadelphia mot S Terrell Edmunds og picks i femte og sjette runde i 2024.
* 30. oktober: New York Giants byttet Leonard Williams til Seattle mot et pick i andre runde i 2024 og femte runde i 2025.
* 31. oktober: Washington byttet DE Montez Sweat til Chicago mot et pick i andre runde i 2024.
* 31. oktober: Washington byttet DE Chase Young til San Francisco mot et pick i tredje runde i 2024.
* 31. oktober: Green Bay byttet CB Rasul Douglas og et pick i femte runde i 2024 til Buffalo mot et pick i tredje runde i 2024.

### Pensjoneringer
* QB Tom Brady – Utvalgt til Pro Bowl 15 ganger, All-Pro seks ganger (førstelag tre ganger, andrelag tre ganger), Super Bowl-vinner syv ganger (XXXVI, XXXVIII, XXXIX, XLIX, LI, LIII og LV), utnevnt Super Bowl MVP fem ganger (XXXVI, XXXVIII, XLIX, LI og LV), NFL MVP tre ganger (2007, 2010 og 2017), Offensive Player of the Year to ganger (2007 og 2010) og Comeback Player of the Year 2009. Spilte for New England og Tampa Bay i løpet av sin 23-årige karriere.
* WR A.J. Green – Utvalgt til Pro Bowl syv ganger og All-Pro andrelag to ganger. Spilte for Cincinnati og Arizona i løpet av sin 12-årige karriere.
* DT Gerald McCoy – Utvalgt til Pro Bowl seks ganger og All-Pro tre ganger (førstelag én gang, andrelag to ganger). Spilte for Tampa Bay, Carolina og Las Vegas i løpet av sin 12-årige karriere.
* DE J.J. Watt – Utvalgt til Pro Bowl fem ganger, All-Pro syv ganger (førstelag fem ganger, andrelag to ganger), Defensive Player of the Year tre ganger (2012, 2014 og 2015) og Walter Payton Man of the Year 2017. Spilte for Houston og Arizona i løpet av sin 12-årige karriere.

**Andre pensjonerte**

### Draft
NFLs draft i 2023 ble avholdt utenfor Union Station i Kansas City i Missouri mellom 27. og 29. april. Chicago, som endte -sesongen på sisteplass i ligaen, hadde første pick i draftet. Dette ble byttet til Carolina Panthers, som valgte Bryce Young fra Alabama.

## Dødsfall i 2023
### Medlemmer av Pro Football Hall of Fame
;Bobby Beathard: Beathard var general manager for Washington Redskins fra 1978 til 1989 og San Diego Chargers fra 1990 til 2000, og var også Miami Dolphins’ director of player personnel fra 1972 til 1977. Han ble innlemmet i Pro Football Hall of Fame i 2018. Han vant Super Bowl fire ganger (VII, VIII, XVII og XXII). Han døde 30. januar, 86 år gammel.
;Gil Brandt: Brandt var vice president of player personnel for Dallas Cowboys fra 1960 til 1988 og hadde andre lederstillinger med Los Angeles Rams fra 1955 til 1957 og San Francisco 49ers fra 1958 til 1959. Han var en av de originale organisatorene for NFL Scouting Combine og ble innlemmet i Pro Football Hall of Fame i 2019. Han vant Super Bowl to ganger (VI og XII). Han døde 31. august, 91 år gammel.
;Bob Brown: Brown spilte ti sesonger som offensive tackle for NFLs Philadelphia Eagles, Los Angeles Rams og Oakland Raiders, og ble innlemmet i Pro Football Hall of Fame i 2004. Han ble utvalgt til Pro Bowl seks ganger ov utnevnt All-Pro ni ganger (førstelag fem ganger, andrelag fire ganger). Han døde 16. juni, 81 år gammel.
;Jim Brown: Brown spilte ni sesonger i NFL som en fullback for Cleveland Browns og ble innlemmet i Pro Football Hall of Fame i 1971. Han ble utvalgt til Pro Bowl ni ganger og utvalgt til All-Pro ni ganger (førstelag åtte ganger, andrelag en gang), var NFL MVP tre ganger og vant ligatittelen i NFL Championship Game 1964. Han døde 18. mai, 87 år gammel.
;Dick Butkus: Butkus spilte ni sesonger i NFL som linebacker for Chicago Bears og ble innlemmet i Pro Football Hall of Fame i 1979. Han ble utvalgt til Pro Bowl åtte ganger, All-Pro åtte ganger (førstelag fem ganger, andrelag tre ganger) og var NFL Defensive Player of the Year to ganger. Han døde 5. oktober, 80 år gammel.
;Bud Grant: Grant var hovedtrener for Minnesota Vikings fra 1967 til 1983 og i 1985. Han vant en NFL-tittel med Vikings i 1969 og ble innlemmet i Hall of Fame i 1994. Han døde 11. mars, 95 år gammel.
;Art McNally: McNally var director of officiating for NFL fra 1968 til 1991. Han var den første dommeren til å bli innlemmet i æresgalleriet i 2022. Han døde 1. januar, 97 år gammel.
;Dave Wilcox: Wilcox spilte 11 sesonger for San Francisco 49ers som linebacker og ble innlemmet i Hall of Fame i 2000. Han ble utvalgt til Pro Bowl syv ganger og All-Pro fire ganger (førstelag to ganger, andrelag to ganger). Han døde 19. april, 80 år gammel.

### Aktive
* Norma Hunt, medeier av Kansas City Chiefs siden 2006, enke til grunnlegger av Chiefs og American Football League Lamar Hunt og mor til styreleder og CEO for Chiefs Clark Hunt. Hun død 4. juni, 85 år gammel.

## Regelendringer
Følgende regelendringer for 2023-sesongen ble godkjent under NFLs eiermøte den 28. mars:
* Systemet for trøyenummer ble endret slik at #0 kan brukes av alle posisjoner som tidligere har kunnet bruke trøyenummer med ett siffer. Placekickere og puntere kan bruke 0–49 og 90–99. #0 har ikke vært i bruk siden systemet ble standardisert i , og puntere og kickere kunne kun bruke tall mellom 1 og 19.
* Reglene for tidtaking etter en avgjørelse på banen blir omgjort ble endret. Dersom det er utenfor 2-minute warning vil spillklokken settes til 40 sekunder istedenfor 25. Dersom det er innen 2-minute warning og en 10-second runoff blir brukt vil spillklokken settes til 30 sekunder.
* Plays som resulterer i en turnover på downs kan dobbelsjekkes av replaydommer (trenere kan ikke utfordre avgjørelsen på banen).
* Beinkrok ble oppgradert til et personlig regelbrudd på 15 yards (opp fra 10 yards).
* Å hoppe inn i en motspiller fra én fot (før to) ble et regelbrudd.
* Å gi ballen fremover til en annen spiller bak scrimmagelinjen (eksempelvis en quarterback som forsøker å unngå en sack ved å gi ballen fremover til en offensive lineman) fører nå til tap av en down, i likhet med dersom dette ble gjort forbi scrimmagelinjen
* Alle ulovlige spark (forbi scrimmagelinjen eller dersom ballen er returnert til bak scrimmagelinjen) får nå samme straffe som en ulovlig fremoverpasning (fem yards og tap av en down).
* Dersom angrepet begår en straffe under siste play i andre eller fjerde kvarter og forsvaret begår en straffe etter samme play blir kvarteret forlenget med et ekstra down.

Under eiermøtet i mai ble følgende endringer godkjent:
* Lag kan nå ha en tredje quarterback tilgjengelig på kampdager uten at han tar opp en plass i spillerstallen. Denne quarterbacken kan tas i bruk om de to første blir enten skadet eller utvist. Dersom en av de to vanlige quarterbackene returnerer til kampen vil den tredje plasseres på benken med mindre begge de originale blir gjort utilgjengelige igjen.
* Under avspark vil en fair catch utført på eller bak 25-yard-linjen plassere ballen på 25-yard-linjen, i likhet med en regel innført i college football i 2018.

## Sesongoppkjøring
De fleste lagene startet treningsleir 26. juli. Kampene i sesongoppkjøringen startet 3. august med Pro Football Hall of Fame Game, hvor Cleveland (representert av Joe Thomas) slo New York Jets (representert av Joe Klecko og Darrelle Revis i Hall of Fame Class of 2023).

## Seriespill
Seriespillet varte i 18 uker med oppstart 7. september. Alle de 32 lagene i ligaen spilte 17 kamper og hadde en friuke hver. Seriespillet endte 7. januar 2024; alle kampene i sesongens siste uke var mellom divisjonslag, som har vært tilfellet siden .

Alle lagene spilte mot de tre andre lagene i sin divisjon to ganger, mot fire lag fra en annen divisjon i samme conference én gang, mot fire lag i en divisjon i den andre confrencen én gang, en kamp mot de gjenværende to lagene i sin conference med samme plassering innad divisjonen året ført, og en ekstra kamp mot et lag i en annen divisjon i den andre conferencen som avsluttet fjorårets sesong på samme plass i sin divisjon.

Divisjonsmøtene for 2023-sesongen var som følger:

Høydepunkt for 2023-sesongen inkluderte:
* **[[NFL Kickoff Game]]**: 2023-sesongen begynte med Kickoff Game 7. september i beste sendetid, hvor Detroit slo Super Bowl LVII-vinnerne Kansas City.
***[[NFL International Series]]**: Den 10. mai annonserte ligaen fem internasjonale kamper for 2023-sesongen. Tre kamper ble spilt i London i England: Atlanta borte mot Jacksonville på Wembley Stadium 1. oktober, Jacksonville borte mot Buffalo på Tottenham Hotspur Stadium den 8. oktober og Baltimore borte mot Tennessee den 15. oktober også på Tottenham Hotspur Stadium. Ligaen avholdt også to kamper i Deutsche Bank Park i Frankfurt i Tyskland, ligaens første kamper i byen: Miami borte mot Kansas City den 5. november og Indianapolis borte mot New England 12. november. Alle kampene hadde avspark 9:30 ET.
***[[NFL på Thanksgiving Day|Thanksgiving]]**: Tre kamper ble spilt torsdag 23. november, med Green Bay borte mot Detroit og Washington borte mot Dallas i den tradisjonelle doubleheaderen, og en tredje kamp (San Francisco borte mot Seattle på kvelden) som del av en avtale med Prime Video. Dette var den første sesongen hvor en kamp ble spilt på fredagen etter Thanksgiving: Miami borte mot New York Jets
***[[Julekamper i National Football League|Julekamper]]**: Første juledag, 25. desember, var en mandag. De vanlige ettermiddagskampene på søndag ble spilt som vanlig på julaften, men kveldskampen (New England borte mot Denver) ble sendt på NFL Network og NBC sendte en kamp på lørdag ettermiddag 23. desember. Tre kamper ble spilt første juledag: Las Vegas borte mot Kansas City, New York Giants borte mot Philadelphia og den vanlige *Monday Night Football*-kampen: Baltimore borte mot San Francisco.

Som en del av den nye mediekontrakten hadde ligaen endret fleksibiliteten i terminlisten til å inkludere *[[Monday Night Football]]*-kamper, og utvidet også muligheten for bytting av ettermiddagskamper på søndager mellom CBS og Fox. Kamper kunne nå flyttes til *Monday Night Football* på samme måte som kamper kan flyttes til *[[NBC Sunday Night Football]]* eller til lørdager i de siste fire ukene av sesongen. CBS og Fox kan fremdeles beskytte et begrenset antall kamper som involverer et spesifisert antall henholdsvis AFC- eller NFC-lag.

### Endringer i terminlisten
**Uke 6**
* Kampen mellom Detroit og Tampa Bay, originalt lagt til 13:00 ET, ble flyttet til 16:25 ET på samme nettverk.

**Uke 13**
* Kampen mellom Denver og Houston ble flyttet fra 16:04 ET til 13:00 ET på samme nettverk. I tillegg ble kampen mellom Carolina og Tampa Bay flyttet fra 13:00 til 16:05 på samme nettverk.

**Uke 15**
* Ligaen valgte ut fem kamper som kunne flyttes til en tripleheader på lørdag 16. desember: Atlanta–Carolina, Chicago–Cleveland, Denver–Detroit, Minnesota–Cincinnati og Pittsburgh–Indianapolis. Av disse ble tre utvalgt til å spilles på lørdagen: Minnesota–Cincinnati klokken 13:00, Pittsburgh–Indianapolis klokken 16:30 og Denver–Detroit klokken 20:15 ET, og de to gjenværende fikk avspark 13:00 på søndag, begge på Fox.
* Kampen mellom Tampa Bay og Green Bay ble flyttet fra Fox til CBS med samme klokkeslett for avspark.
* Kampen mellom Kansas City og New England, som originalt skulle spilles under Monday Night Football, ble flyttet til søndag klokken 13:00 på Fox. Kampen mellom Philadelphia og Seattle som skulle spilles søndag klokken 16:25 ble flyttet til Monday Night Football.

**Uke 18**
* Dato og klokkeslett for kampene i uke 18 ble først publisert den 31. desember, etter de fleste kampene i uke 17 var ferdigspilt.
:* To kamper med betydning for sluttspillet ble flyttet til en doubleheader på lørdag 6. januar på ESPN, ABC og ESPN+. Pittsburgh–Baltimore klokken 16:30 ET og Houston–Indianapolis klokken 20:15 ET.
:* Buffalo–Miami, som avgjør divisjonsmesteren i AFC East, ble flyttet til søndag 20:20 ET på NBC
:* Alle de gjenværende kampene ble lagt til søndag klokken 13:00 eller 16:25 ET på enten CBS eller Fox.

## Tabeller
### Divisjoner

### Conference

## Sluttspill

Sluttspillet i 2023 begynte med wildcardrunden, hvor det ble spiltt tre wildcardkamper i hver conference mellom 13. og 15. januar 2024. I divisjonsrunden, 20. og 21. januar, møtte høyeste seed i hver conference laget med lavest seed og de to gjenværende lagene spilte mot hverandre. Vinnerne i disse kampene gikk videre til Conference Championship-kampene, som ble avholdt 28. januar. Super Bowl LVIII ble spilt 11. februar i Allegiant Stadium i Paradise i Nevada.

### Utslagstablå

## Rekorder, milepæler og nevneverdige statistikker
**Uke 1**
* Tyreek Hill satte rekorden for flest kamper med minst 200 mottatte yards og to mottatte touchdowns med tre. Han delte den gamle rekorden på to med ni andre spillere.

**Uke 2**
* Puka Nacua satte rekorden for flest mottakelser i en kamp av en nykommer med 15. Den gamle rekorden på 14 var delt av fire spillere.
* Nacua ble også den første nykommeren med minst ti mottakelser og 100 mottatte yards i sine to første kamper.
* Nacua satte også rekorden for flest mottakelser i en spillers to første kamper med 25. Den gamle rekorden på 19 ble satt av Earl Cooper.
* Travis Kelce forbigikk Shannon Sharpe for fjerde flest mottakelser av en tight end i NFLs historie.
* C.J. Stroud satte rekorden for flest pasningsyards av en nykommer i Super Bowl-æraen med 626.
* Russell Wilson ble den første spilleren til å nå 40 000 pasningsyards og 5 000 yards på løp. 
* Wilson ble også den tredje quarterbacken til å nå 5 000 yards på løp, etter Michael Vick og Cam Newton.

**Uke 3**
* Matt Gay ble den første spilleren til å sparke fire field goals på minst 50 yards i en kamp.
* Keenan Allen satte rekorden for mest mottakelser i en kamp av en spiller som også hadde en touchdownpasning med 18. Den gamle rekorden på 18 var delt av Tarik Cohen og Jerry Rice.
* Patrick Mahomes ble den kjappeste spilleren til å nå 25 000 pasningsyards etter 83 kamper. Den gamle rekorden på 90 kamper ble satt av Matthew Stafford.
* Jalen Hurts satte rekorden for flest touchdowns på løp av en quarterback i sine 50 første kamper med 29. Den gamle rekorden på 28 ble satt av Cam Newton.
* Sam LaPorta satte rekorden for flest mottakelser av en tight end i sine tre første kamper med 18. Den gamle rekorden på 17 ble satt av Keith Jackson.
* LaPorta ble også den første tight enden med minst fem mottakelser i alle sine tre første kamper.
* Miami Dolphins ble det tredje laget til å score 70 poeng i en seriekamp, etter Los Angeles Rams i 1950 og Washington Redskins i 1966.
* Miami ble det andre laget med 700 angrepsyards i en kamp etter Los Angeles Rams i 1951.
* Miami ble det første laget til å ha fem touchdowns på løp og fem touchdownpasninger i samme kamp.

**Uke 4**
* C.J. Stroud ble den første spilleren til å ha minst 1 200 pasningsyards og ingen interceptions i sine fire første kamper.
* Khalil Mack tangerte rekorden for flest kamper med minst fem sacks, med to. Han deler rekorden med Derrick Thomas.
* Puka Nacua satte rekorden for flest mottakelser i en spillers fire første kamper med 39. Den gamle rekorden på 30 ble satt av Anquan Boldin
* Nacua satte også rekorden for flest mottatte yards i en spillers fire første kamper med 501.
* Nacua ble også den andre spilleren til å ha minst 100 mottatte yards i tre av sine fire første kamper etter Harlon Hill.
* Andy Reid ble den fjerde hovedtreneren til å nå 250 seiere i seriespill, etter Tom Landry, Bill Belichick, George Halas og Don Shula.
**Uke 5**
*C.J. Stroud satte rekorden for flest pasningsforsøk uten en interceptions i begynnelsen av en spillers karriere, som endte på 191. Den gamle rekorden på 176 ble satt av Dak Prescott.
*Patrick Mahomes ble den tiende quarterbacken til å slå alle de 31 andre lagene i NFL. Han ble også den yngste til å klare dette, 28 år og 21 dager gammel.
*Miami Dolphins satte rekorden for flest yards totalt i løpet av en sesongs fem første kamper med 2 568. Den gamle rekorden på 2 527 ble satt av St. Louis Rams i 2000.

**Uke 7**
*Dustin Hopkins ble den første spilleren i NFLs historie til å score field goals fra over 50 yards i fem kamper på rad.
*Patrick Mahomes ble den kjappeste spilleren til å nå ti kamper med minst 400 pasningsyards etter 87 kamper. Den gamle rekorden på 80 kamper ble satt av Dan Marino.
*Travis Kelce ble den første tight enden til å ha fem kamper med minst ti mottakelser og 150 mottatte yards.
*Myles Garrett satte rekorden for flest sacks før en spiller er 28 år gammel med 82. Den gamle rekorden på 80 ble satt av Reggie White.
*Puka Nacua satte rekorden for flest mottakelser i en spillers syv første kamper med 58. Den gamle rekorden på 49 ble satt av Saquon Barkley.
*Bill Belichick ble den tredje hovedtreneren til å nå 300 seiere, etter Don Shula og George Halas.

;Uke 8
* Austin Ekeler ble den syvende spilleren med 30 touchdowns på løp og 30 mottatte touchdownpasninger i en karriere.
* DeAndre Hopkins tangerte en rekord ved å motta den første touchdownpasningen for fire forskjellige spillere. Han deler rekorden med Joey Galloway og Marvin Harrison.
* Will Levis tangerte rekorden for flest touchdownpasninger kastet i en spillers første kamp med fire. Han deler rekorden med Marcus Mariota og Fran Tarkenton.
* Tyreek Hill satte en rekord i Super Bowl-æraen for flest mottatte yards i en sesongs åtte første kamper med 1 014. Den gamle rekorden på 978 ble satt av Torry Holt.

**Uke 9**
* C.J. Stroud satte rekorden for flest pasningsyards i en kamp av en quarterback i sin første sesong med 470. Den gamle rekorden på 453 ble satt av Marc Bulger.
* Stroud tangerte også rekorden for flest touchdownpasninger i en kamp av en quarterback i sin første sesong med 5. Han deler rekorden med 5 andre spillere.
* Stroud ble også den første nykommeren til å ha minst 400 pasningsyards, fire touchdownpasninger og ingen interceptions i en kamp.
* A.J. Cole III satte rekorden for flest yards per punt i en kamp med 63,6. Den gamle rekorden på 63 ble satt av Andy Lee.
* Taysom Hill ble den første spilleren i Super Bowl-æraen til å score minst 10 touchdowns på løp, mottakelser og 10 touchdownpasninger i en karriere.
* Joshua Dobbs ble den første spilleren til å ha tre touchdowns to kamper på rad for to forskjellige lag.
* Brandon Aubrey satte rekorden for flest field goals på rad uten en bom i begynnelsen av en spillers karriere med 35 ved sesongslutt. Den gamle rekorden på 18 ble satt av Travis Coons.
* Det var den første gangen siden omorganiseringen av divisjoner i 2002 at alle fire lag i en divisjon (AFC North) hadde to flere seiere enn nederlag etter uke 9.

**Uke 10**
* C.J. Stroud ble den andre spilleren i sin første sesong til å kaste for 800 pasningsyards i løpet av to kamper, etter Cam Newton.
* Stroud tangerte også rekorden for flest kamper med minst 350 pasningsyards for en spiller i sin første sesong med tre. Rekorden er delt med Newton og Andrew Luck.
* Justin Herbert satte rekorden for flest pasningsyards i en spillers fire første sesonger med 16 438. Den gamle rekorden på 16 418 ble satt av Dan Marino.
* CeeDee Lamb ble den første wide receiveren siden tidligst 1950 til å ha minst 10 mottakelser, 150 mottatte yards, en mottatt touchdownpasning og en touchdown på løp i samme kamp.
* Seks kamper endte med kampvinnende field goals idet kampklokken løp ut, en ukesrekord.

**Uke 11**
* Josh Allen satte rekorden for flest touchdowns i en spillers seks første sesonger med 205. Den gamle rekorden på 204 ble satt av Patrick Mahomes.
* Tyreek Hill ble den første spilleren i Super Bowl-æraen til å ha minst 1 200 mottatte yards i løpet av de ti første kampene i en sesong.
* Jalen Hurts satte rekorden for flest touchdowns på løp av en quarterback i sine fire første sesonger med 35. Den gamle rekorden på 33 tilhørte Cam Newton.
* Hurts tangerte også rekorden for flest kamper med to eller flere touchdowns på løp av en quarterback med ti. Han deler rekorden med Newton.

**Uke 12**
* DaRon Bland satte rekorden for flest interceptions returnert for en touchdown i en sesong med fem. Den gamle rekorden på fire var delt mellom Eric Allen, Ken Houston og Jim Kearney.

**Uke 13**
* C.J. Stroud satte rkorden for flest pasningsyards av en nykommer i fem kamper med 1 740. Den gamle rekorden på 1 625 ble satt av Andrew Luck.
* Tyreek Hill satte rekorden for flest kamper i en sesong med minst 150 mottatte yards og en touchdown med fem. Den gamle rekorden på fire var delt av fem spillere.
* Christian McCaffrey ble den tredje spilleren til å nå minst 50 touchdowns på løp og 25 mottatte touchdownpasninger, etter Marshall Faulk og Lenny Moore.
* Mike Evans forbedret sin egen rekord for flest sanger med minst 1 000 mottatte yards i begynnelsen av en spillers karriere med 10.
* Evans ble også den tredje spilleren til å nå 10 sesonger med minst 1 000 mottatte yards i løpet av en karriere, etter Randy Moss og Jerry Rice.
* New England Patriots ble det første laget i Super Bowl-æraen til å tape tre kamper på rad til tross for å slippe inn 10 eller færre poeng i hver kamp.

**Uke 14**
* Deebo Samuel ble den andre spilleren til å ha 100 mottatte yards, en mottatte touchdownpasning og en touchdown på løp i to kamper på rad, etter Timmy Brown.
* Joe Flacco ble den 19. quarterbacken til å nå 100 seiere som kampstarter.
* Jake Browning satte rekorden for høyest prosentandel fullførte pasninger i en spillers tre første kamper som starter med 79,3 %. Den gamle rekorden på 77,4 % ble satt av Chad Pennington
* Keenan Allen ble den kjappeste spilleren til å nå 900 mottatte pasninger etter 139 kamper. Den gamle rekorden på 143 ble satt av Antonio Brown.
* Dallas Cowboys ble det første laget til å score minst 30 poeng i alle de syv første hjemmekampene i en sesong.

**Uke 15**
* Josh Allen satte rekorden for flest kamper i en sesong med en touchdownpasning og en touchdown på løp med ti. Den gamle rekorden på ni ble satt av Kyler Murray.
* Las Vegas Raiders satte rekorden for flest poeng scoret i første halvdel av en kamp etter å ha score null i sin forrige kamp, med 42. Den gamle rekorden på 34 ble satt av Frankford Yellow Jackets i 1927.

**Uke 16**
*Josh Allen ble den andre quarterbacken til å nå 50 touchdowns på løp etter Cam Newton.
*Amari Cooper ble den andre spilleren til å ha 200 mottatte yards i en kamp for tre forskjellige lag, etter Terrell Owens.
*Justin Jefferson satte rekorden for flest mottatte yards i en spillers fire sesonger med 5 648. Den gamle rekorden på 5 512 ble satt av Michael Thomas.
*Jalen Hurts satte rekorden for flest touchdowns på løp av en quarterback i en sesong med 15. Den gamle rekorden på 14 ble satt av Cam Newton.

**Uke 17**
*Lamar Jackson ble den femte spilleren til å ha minst tre kamper med perfekt passer rating (minst 10 forsøk).
*Patrick Mahomes ble den andre spilleren til å ha 4 000 pasningsyards i minst seks av sine syv første sesonger, etter Peyton Manning.
*Cleveland Browns ble det første laget til å kvalifisere seg til sluttspillet i en sesong med fire forskjellige quarterbacks med flere kampstarter.
*Josh Allen tangerte Jalen Hurts’ rekord for flest touchdowns på løp av en quarterback i en sesong med 15.
*Pittsburgh Steelers ble det andre laget til å ha 20 sesonger på rad med en seierprosent over .500, etter Dallas Cowboys mellom 1965 og 1985.

**Uke 18**
*Puka Nacua satte rekorden for flest mottatte yards av en nykommer i en sesong med 1 486. Den gamle rekorden på 1 463 ble satt av Bill Groman.
*Nacua satte også rekorden for flest mottakelser av en nykommer i en sesong med 105. Den gamle rekorden på 104 ble satt av Jaylen Waddle. 
*Montez Sweat ble den første spilleren til å lede to lag i sacks i samme sesong siden sacks ble en offisiell statistikk i .
*Sam LaPorta satte rekorden for flest mottakelser av en tight end i sin første sesong med 82. Den gamle rekorden på 81 ble satt av Keith Jackson.
*LaPorta ble også den tredje tight enden med minst 10 mottatte touchdownpasninger i sin første sesong, etter Mike Ditka og Rob Gronkowski.
*LaPorta og Jahmyr Gibbs ble de første lagkameratene i sine første sesonger til å ha minst ti touchdowns.
*C.J. Stroud ble den femte spilleren til å ha minst 4 000 pasningsyards i sin første sesong.  
*Bill Belichick tangerte rekorden for flest tap av en hovedtrener med 165. Han deler rekorden med Jeff Fisher og Dan Reeves.
*AFC North ble den første divisjonen siden Western Division i  hvor alle lagene endte seriespillet med et positivt resultat.

**Wildcardrunden**
*C.J. Stroud tangerte rekorden for flest touchdownpasninger i en sluttspillkamp av en spiller i sin første sesong med tre. Han deler rekorden med Sammy Baugh, Dak Prescott og Brock Purdy.
*Stroud ble også den yngste startende quarterbacken til å vinne en sluttspillkamp, 22 år og 102 dager gammel. Den gamle rekorden på 22 år og 192 dager ble satt av Michael Vick.
*Green Bay Packers tangerte rekorden for flest sluttspillseiere med 37. De deler rekorden med New England Patriots.
*Packers ble også det første laget med syvende seed til å vinne en sluttspillkamp siden sluttspillet ble utvidet i .

**Divisjonsrunden**
*Patrick Mahomes og Travis Kelce satte rekorden for flest touchdownpasninger mellom en mottaker og en passer i sluttspillet med 16. Den gamle rekorden på 15 ble satt av Tom Brady og Rob Gronkowski.

**Conference Championships**
*Travis Kelce satte rekorden for flest mottakelser i sluttspillet i en karriere med 156. Den gamle rekorden på 151 ble satt av Jerry Rice.
*Kelce tangerte også rekorden for flest sluttspillkamper med minst 100 mottatte yards med åtte. Han deler rekorden med Rice.

**Super Bowl LVIII**
*Jake Moody satte rekorden for lengste field goal i et Super Bowl, på 55 yards. Senere i kampen slo Harrison Butker Moodys rekord med et 57-yard field goal. Den gamle rekorden på 54 ble satt av Steve Christie.
*Butker satte rekorden for flest field goals i Super Bowl i løpet av en karriere med ni. Den gamle rekorden på åtte var delt mellom Adam Vinatieri og Stephen Gostkowski. 
*Moody ble den første spilleren til å score to field goals på minst 50 yards i samme Super Bowl.
*Patrick Mahomes satte rekorden for flest yards på løp i Super Bowl av en quarterback i en karriere med 172. Den gamle rekorden på 105 ble satt av Joe Montana.
*Jauan Jennings ble den andre spilleren til å ha en touchdownpasning og en mottatt touchdown i samme Super Bowl, etter Nick Foles.
*Kampen satte en rekord for lengste Super Bowl med 74 spilleminutter og 57 sekunder. Den gamle rekorden på 63 minutter og 58 sekunder ble satt i Super Bowl LI. Det var også den andre gang et Super Bowl gikk til overtid, etter Super Bowl LI..

## Statistikkledere i seriespillet

## Utmerkelser
### Individuelle utmerkelser

De 13. årlige NFL Honors, som hedrer 2023-sesongens beste spillere, ble avholdt 8. februar 2024 i Resorts World Theatre i Las Vegas i Nevada.

### All-Pro
Følgende spillere ble utvalgt til All-Pro av Associated Press:

### Ukens/månedens spiller
Følgende spillere ble utpekt til ligaens beste i løpet av 2023-sesongen:

## Merkbare hendelser
### Salget av Washington Commanders

Etter økende press fra andre eiere i ligaen ansatte Snyder BofA Securities for å undersøke mulighetene for et salg i november 2022. I mai 2023 kom han til enighet om et salg til en investorgruppe ledet av Josh Harris, eier av Philadelphia 76ers og New Jersey Devils, for $6,05 milliarder. Gruppen har 20 partnere med en kombinert formue på $100 milliarder, som inkluderer grunnlegger av Danaher og kunstsamler Mitchell Rales, basketball hall of famer Magic Johnson, medeier av 76ers og Devils David Blitzer, eier av Washington Kastles Mark Ein, grunnleggeren av Maverick Capital Lee Ainslie, styrende partner for Los Angeles Sparks Eric Holoman, grunnleggerne av Blue Owl Capital Marc Lipschultz og Doug Ostrover, Alejandro Santo Domingo og hans familie, grunnlegger av ProShares Michael Sapir, tidligere CEO for Google Eric Schmidt, og CEO for Cambridge Information Group Andy Snyder. Det var den høyeste salgsprisen for et idrettslag noensinne og ble enstemmig godkjent av NFL den 20. juli 2023.

### Suspensjoner for gambling
Den 21. april suspenderte ligaen tre spillere på ubestemt tid (Detroits wide receiver Quintez Cephus og safety C.J. Moore og Washingtons defensive end Shaka Toney), og to spillere i seks kamper (Detroits wide receivere Jameson Williams og Stanley Berryhill) for brudd på ligaens gamblingregler. Detroit kuttet senere Cephus og Moore.

Den 29. juni suspenderte NFL tre spillere på ubestemt tid (Indianapolis cornerback Isaiah Rodgers og linebacker Rashod Berry og free agent defensive lineman Demetrius Taylor) for å ha veddet på seriekamper i 2022. Ligaen suspenderte også Tennessee offensive lineman Nicholas Petit-Frere i seks kamper for brudd på ligaens gamblingregler for å ha veddet på andre idretter mens han befant seg i lagets fasiliteter. Den 24. juli ble Eyioma Uwazurike, defensive lineman for Denver Broncos, suspendert på ubestemt tid for brudd på reglene.

Den 29. september gjorde NFL endringer på gamblingreglene. Vedding på NFL-kamper vil gi en minstestraff på ett års suspensjon, å gi innsideinformasjon vil gi en utestenging på ubestemt tid, minimum ett år, og kampfiksing eller forsøk på dette fører til utestenging på livstid. Straffen for å vedde på andre idretter i ett av NFLs fasiliteter ble redusert til en suspensjon på to kamper for første feil, seks kamper andre gang og minimum ett år for flere brudd. Dette resulterte i at Williams og Petit-Freres suspensjoner ble umiddelbart løftet.

Spillere som ble utestengt på ubestemt tid kan søke om å få løftet suspensjonen etter 2023-sesongen.

## Endringer i hovedtrenere og administrasjoner
### Hovedtrenere
#### Offseason

#### Under sesongen

### Endringer i administrasjoner
#### Offseason

#### Under sesongen

## Stadioner
*Den 13. april annonserte Cleveland at avtalen med FirstEnergy Corp om navnerettigheter til stadionet ikke ville fornyes etter selskapets involvering i en bestikkelsessak i Ohio. Stadionet går tilbake til det originale navnet Cleveland Browns Stadium, som ble brukt fra 1999 til 2012. Den originale avtalen skulle vare frem til 2029.
*Den 23. juni annonserte Jacksonville at lagets stadion, TIAA Bank Field, skulle omdøpes EverBank Stadium før sesongstart etter at banken endret navn.

## Uniformer
### Endringer
* Arizona introduserte et nytt design for uniformene i 2023. De nye designene hadde forenklet mønsteret på uniformene. Laget beholdt de gamle fargene og inkludert sølv. Uniformene har ordet «Arizona» over numrene på hjemmeversjonen, men ikke på de andre variantene. Hjemmeuniformens numre har sølvkanter og dropper mønsteret på ermene som inkluderes i de andre variantene. Sort forblir hovedfargen på de alternative uniformene, som har røde numre med sølvkanter. Hjelmen har ansiktsskjold i sølv.
* Carolina annonserte en endring i blåfargen laget brukte, men beholder samme utforming.
* Detroit avduket en endring til uniformsmalen som del av feiringene rundt lagets 90. år i byen.
* Indianapolis implementerte en ny alternativ uniform med kallenavnet «Indiana Nights». Designet har et nytt mønster på blå trøyer og blå bukser, og hvite numre som har sorte ytterkanter. En ny sort hjelm ble introdusert for bruk med uniformene.
*Minnesota introduserte en ny throwback-uniform med et design som minnet om det laget brukte på 1960- og 1970-tallet. Hjelmene skal ha grå ansiktsbeskyttelse istedenfor lagets standard sorte, med en logo som er tilpasset for designet som ble brukt på den tid. Settet skal brukes i to kamper.
*New York Jets debuterte en throwback-uniform kalt «Legacy White» som var inspirert av designet laget brukte i perioden 1978–1989. Laget brukte uniformene i to hjemmekamper.
* Philadelphia annonserte gjeninnføringen av de Kellygrønne throwback-uniformene den 29. mars 2022. Ifølge eier Jeffrey Lurie var denne versjonen basert på uniformene brukt mellom 1985 og 1995. Sist Eagles brukte Kellygrønne uniformer var i 2010-sesongen.
* Seattle annonserte gjeninnføringen av uniformer fra 1990-tallet som en del av NFLs «Classic Uniform Program» den 27. november 2022. Uniformene skal brukes i to kamper. Throwback-uniformene erstatter Seattles gråe alternates på grunn av NFLs regler som begrenser lag til fire forskjellige kombinasjoner.
* Tampa Bay annonserte gjeninnføringen av «creamsicle»-uniformene laget brukte mellom 1976 og 1996 den 28. februar 2022. Laget skulle bruke uniformene i 2022-sesongen, men måtte utsette dette til 2023-sesongen på grunn globale problemer i forsyningskjeden. Disse ble offisielt avduket 12. juli 2023. Laget brukte uniformene i én kamp. Sist designet ble tatt i bruk var i 2012.
* Tennessee introduserte en uniform basert på uniformene brukt av Houston Oilers for bruk i én hjemmekamp. Sist Titans brukte Oilers-inspirerte uniformer var i  som en del av ligaens feiring av American Football Leagues 50-årsjubileum.

### Hjelmer
* Cleveland introduserte hvite hjelmer med en oransje og brun stripe over midten. Hjelmene ble brukt med lagets throwback-uniformer fra 1946, som ble introdusert i 2021. Den skal bli brukt i tre kamper og markerer den første gang siden 1951 at Browns bruker hjelmer som ikke er oransje.
* Denver annonserte at de skal bruke alternative hjelmer i opp til to kamper i sesongen. Hjelmene skal avdukes 25. juli.
* Detroit introduserte en alternativ hjelm den 21. juni. Lagets president Rod Wood sa at laget skulle vurdere å introdusere nye uniformer i 2023, men det ble senere rapportert at disse endringene ikke ville bli annonsert før i 2024. Hjelmene er i Honolulu blå med logoene laget brukte fra 1961 til 1969. Hjelmene skal brukes i kombinasjon med de sølvfargede uniformene.
* Indianapolis avduket en ny hjelm for bruk med «Indiana Nights»-uniformene. Hjelmen er sort, og er preget av lagets logo med en hvit ytterkant.
* Minnesota skal kombinere de nye throwback-uniformene med en mørkelilla hjelm som minner om hjelmen brukt i æraen uniformene er inspirert av.
* Philadelphia skal kombinere de nye throwback-uniformene med hjelmer inspirert av samme periode: Kelly-grønne hjelmer med sølvvinger med hvit ytterkant på sidene og en grå ansiktsbeskyttelse. Dette erstatter de sorte hjelmene som laget brukte med de alternative uniformene de siste sesongene.
* Seattle skal kombinere de nye throwback-uniformene med de klassiske sølvfargede hjelmene preget av lagets originale logo.
* Tampa Bay annonserte at throwback-uniformene skulle inkludere de klassiske hvite hjelmene med lagets originale maskot, Bucco Bruce.
* Tennessee skal kombinere de nye throwback-uniformene med de klassisk hvite hjelmene med logoen brukt av Houston Oilers.

### Emblemer
* Fra uke seks av brukte Chicago et emblem til minne om Hall of Famer Dick Butkus, som døde 5. oktober.
* Cleveland brukte et emblem til minne om Hall of Fameren Jim Brown, som døde 18. mai.
* Detroit brukte et emblem i anledning lagets 90. sesong i byen.
* Indianapolis brukte et emblem for å feire lagets 40. sesong i byen i sesongåpningen.
* Minnesota kombinerte throwback-uniformene med et emblem som hedret tidligere hovedtrener Bud Grant, som døde tidligere samme år. Emblemet inkluderte Grants signatur og ble brukt i to kamper. Det var også synlig på lagets hjelmer gjennom sesongen.
*Lagene som spilte på Thanksgiving Day brukte et emblem til minne om Hall of Fameren John Madden.

## Media
Dette var den første sesongen under en ny 11-årig medieavtale med CBS, Fox, NBC og ESPN/ABC som fornyer de eksisterende pakkene ut 2033-sesongen. Alle de fire nettverkene beholder sine kamper (henholdsvis AFC, NFC, *[[NBC Sunday Night Football|Sunday Night Football]]* og *[[Monday Night Football]]*), digitale rettigheter for sine strømmetjenester (inkludert Paramount+, Peacock og ESPN+), og spanske nettverk (inkludert Fox Deportes, ESPN Deportes og Universo/Telemundo) med noen endringer:
* Fleksibel planlegging er utvidet til å inkludere *Monday Night Football* samt øke muligheten for å bytte ettermiddagskamper på søndager mellom CBS og Fox. CBS og Fox har mulighet til å beskytte et begrenset antall kamper som involverer et spesifikt antall lag fra sine conferencer.
* Tre uker vil ha to *Monday Night Football*-kamper delt mellom ABC og ESPN, opp fra én kamp i 2022.
* NBC sender en eksklusiv nasjonal kamp på Peacock per sesong.
* Fox skal sende julekamper forutsett at dette er mulig.
* De fire nettverkene sender en divisjonskamp i sluttspillet per sesong. ABC/ESPN tar over kampen som tidligere roterte mellom CBS og Fox.
* ABC har blitt inkludert i den årlige rotasjonen for Super Bowl, som nå består av fire nettverk i følgende rekkefølge: CBS, Fox, NBC, ABC.

Som under den forrige avtalen for wildcardkamper roterte CBS, NBC og Fox de to ekstra wildcardkampen som ble introdusert i 2020 (NBC sender en av de ekstra kampene denne sesongen). ABC/ESPN fortsatte å sende kun én wildcardkamp per sesong i det tredje året av en femårig avtale om å sende en wildcardkamp på mandag kveld. Dette var også tredje sesong under NBCs 7-årige avtale for wildcardkampen på søndag kveld.

Dette var også den andre sesongen hvor Prime Video og Twitch har rettighetene til *[[Thursday Night Football]]* *Thursday Night Football*-pakken får også en ny kamp på fredagen etter Thanksgiving. I motsetning til andre *TNF*-kamper, som kun strømmes gratis på Twitch, ble denne kampen også sendt på Prime Video.

Dette var også den andre sesongen hvor ESPN+ strømmer en eksklusiv internasjonal kamp. Den 11. september 2023 ble det annonsert at en sending myntet på et yngre publikum skulle strømmes på både ESPN+ og Disney+ med en animert versjon av kampen med karakterer fra Toy Story-serien.

2023-sesongen fulgte formatet som ble etablert i 2022 med en tripleheader på 1. juledag bestående av en doubleheader delt mellom CBS og Fox samt ukens *Monday Night Football*-kamp (som kun ble sendt på ABC fordi ESPN dekket NBAs julekamper). Ettersom ESPN dekket Sugar Bowl 2024 på 1. nyttårsdag ble *Monday Night Football*-kampen den uken flyttet til lørdag 30. desember.

Den 18. september annonserte ABC at alle *MNF*-kamper også skulle sendes på ABC (bortsett fra uker hvor to kamper spilles samtidig) på grunn av streiken i Hollywood. Det var første gang siden  at ABC sendte en hel sesong av MNF.

NFL Network fortsatte å sende utvalgte seriekamper, inkludert fire International Series-kamper og lørdagskamper mot slutten av sesongen. NFL+ sendte også alle lokale og nasjonale seriekamper i beste sendetid på mobile enheter samt sesongoppkjøringskamper og muligheten til å se kamper i opptak.

### Internasjonalt
Den 7. februar 2023 annonserte NFL en ny avtale med DAZN om å bli global rettighetsholder for strømmetjenesten NFL Game Pass utenfor USA og Kina. DAZN hadde allerede rettighetene til Game Pass og Sunday Ticket i Canada.

I Storbritannia fortsatte Sky Sports å sende to direktekamper hver søndag, en tidlig og en sen. Sky Sports Mix fortsatte å sende NFL Networks RedZone, og Sky Sports sendte også alle *Sunday Night Football, Monday Night Football* (utenom uker med mer enn én kamp) og *Thursday Night Football*-kamper direkte.

### Personale
Greg Gumbel pensjonerte seg fra NFL på CBS etter 2022-sesongen. CBS erstattet Gumbel med Chris Lewis, som ble plassert i kommentatorgruppe 7 sammen med Jason McCourty og Ross Tucker. Andre endringer inkluderte at Andrew Catalon erstattet Gumbel på kommentatorgruppe 4 sammen med Matt Ryan og Tiki Barber, Spero Dedes ble gjenforent med Adam Archuleta i kommentatorgruppe 5 og Tom McCarthy ble flyttet til kommentatorgruppe 6 med James Lofton og Jay Feely. Den nylig pensjonerte defensive enden J.J. Watt tok en stilling med studiogruppen for The NFL Today.

ESPN erstattet Steve Levy med Chris Fowler i kommentatorgruppe 2 sammen med Dan Orlovsky, Louis Riddick og Laura Rutledge under doubleheadere for Monday Night Football og eksklusive internasjonale kamper på ESPN+.

Al Michaels ble erstattet med Noah Eagle som andre hovedkommentator for *Sunday Night Football*. 2023 ble det første året hvor Michaels ikke dekket en eneste NFL-kamp for NBC siden .

### Mest sette kamper i seriespillet

*DH = doubleheader; Singel = singleheader; SNF = Sunday Night Football; MNF = Monday Night Football; TNF = Thursday Night Football

## Referanser